Vállalkozási szerződés

Amely létrejött egyrészről **Eger Megyei Jogú Város Önkormányzata** *képviseletében Mirkóczki Ádám polgármester,* *székhely: 3300 Eger, Dobó István tér 2. (adóigazgatási száma: 15729325-2-10, bankszámla száma:* 50400209-16264252  *),* mint megrendelő – a továbbiakban: ***Megrendelő*** -,

másrészről **Sipka Károly egyéni vállalkozó**

mint vállalkozó – a továbbiakban: ***Vállalkozó***, a Megrendelő és a Vállalkozó együttesen a továbbiakban ***Szerződő felek*** között alulírott helyen és napon az alábbi feltételekkel:

**I. A szerződés tárgya:**

Megrendelő ajánlattételi felhívása alapján, amelyre a Vállalkozó adta a legkedvezőbb ajánlatot, Megrendelő megrendeli, Vállalkozó elvállalja az Eger Megyei Jogú Város tulajdonában lévő Dobó István tér 9. szám alatti (hrsz: 5042/A/4) ingatlan központi fűtés rendszerének korszerűsítési **munkáit**, a Megrendelő által átadott **az ajánlati felhívásban foglalt, valamint a Vállalkozó árajánlatában szereplő műszaki tartalommal és feltételekkel**.

**II. A szerződés műszaki tartalma:**

1. A szerződés műszaki tartalmát Felek az alábbi dokumentumokra való hivatkozással határozzák meg, mely dokumentumok egyben jelen vállalkozási szerződés elválaszthatatlan mellékleteit képezik:
   * 1. számú melléklet: Vállalkozó által benyújtott árajánlat
2. A Vállalkozó Megrendelőnek benyújtott ajánlatában foglaltak a vállalkozási szerződés részét képezik.

**III. A szolgáltatás ellenértéke, fizetési ütemezés, fizetési feltételek:**

1. Vállalkozót a vállalkozás teljesítésekor díj illeti meg, amelynek összege **bruttó 1.085.100-Ft azaz egymillió-nyolcvanötezer-egyszáz forint. Vállalkozó áfamentes átalányadózó.**
2. A vállalkozói díjat a felek egyösszegű átalányáron, tartalékkeret biztosítása nélkül határozták meg. A vállalkozói díj magában foglalja különösen, de nem kizárólagosan:
   * a Vállalkozó által beépítésre kerülő valamennyi anyag árát;
   * a Vállalkozónál felmerülő munkabéreket és járulékait;
   * az anyagszállítási és csomagolási költségeket;
   * a teljesítéshez szükséges ideiglenes melléklétesítmények, illetve a vízszintes és függőleges anyagmozgatás költségeit;
   * az elvégzett munkák megóvási költségeit;
   * valamint az építési munkákhoz kapcsolódó – Vállalkozót terhelő - helyreállítási munkák költségeit;
   * a munkaszervezési költségeket (organizációs költségeket, stb.);
   * a munkaterületre történő felvonulás és az onnan történő levonulás költségeit;
   * az országos ágazati és egyéb szabványokban, műszaki előírásokban, stb. előírt mintavételi vizsgálati és mérési, valamint minősítési költségeket;
   * az ajánlatadás és az átadás közötti árváltozásból és inflációs hatásból eredő költségeket;
   * továbbá valamennyi egyéb költséget is, amely a Vállalkozó szerződésszerű teljesítéséhez szükséges.
3. Vállalkozó a szerződés IV/3.) pontjában foglaltaknak megfelelően nyújthatja be számláit Megrendelő felé. A számlák benyújtásának előfeltétele a Megrendelő által kiadott, hiány és hibamentes teljesítésről szóló igazolás megléte.
4. Megrendelő kijelenti, hogy a vállalkozói díjat, a teljesítéstől számított legkésőbb 8 napon belül, átutalással fizeti meg a Vállalkozó MBH Banknál vezetett 10103513-53788000-01000006 számú számlájára.
5. Késedelmes fizetés esetén Megrendelő a Polgári Törvénykönyvről szóló 2013. évi V. törvény (a továbbiakban: Ptk.) 6:48. §-ában meghatározott mértékű késedelmi kamatot köteles Vállalkozónak megtéríteni.

**IV. A szerződés határidők:**

1. Megrendelő a munkaterületet munkavégzésre alkalmas állapotban **a szerződés aláírását követően adja át.** Felek a munkaterület átadás-átvételéről külön jegyzőkönyvet vesznek fel. A munkaterület (ingatlan) átadás-átvételéről külön felvett jegyzőkönyv Vállalkozó általi aláírása a Vállalkozó arra irányuló nyilatkozatának is minősül, hogy a szerződésszerű teljesítéshez szükséges valamennyi ismerettel rendelkezik további adatokra nincs szükség. A munkaterület átadásnál EMJV Polgármesteri Hivatala Városüzemeltetési Irodája közreműködik.

A munkaterület átvételét követően a felvonulási terület és a teljesítéshez szükséges valamennyi melléklétesítmény és berendezés biztosítása a Vállalkozó feladata. Vállalkozó köteles a kivitelezést a munkaterület átadás-átvételét követően **haladéktalanul** megkezdeni.

1. Szerződő felek a **teljesítési véghatáridőt jelen szerződés aláírásától számított 30 munkanapban** határozzák meg. Vállalkozó határidőben teljesít, ha az átadás-átvételi eljárás jelen szerződés aláírásától számított 30. munkanapig befejeződik, és Megrendelő a szolgáltatást átvette.
2. Szerződő felek a teljesítési véghatáridő figyelembe vételével a vállalkozói díj alábbi pénzügyi ütemezésében állapodnak meg:

**I. Végszámla:**

* + 100%-os készültségnél végszámla
  + Teljesítés időpontja: a szerződés aláírásától számított 30. munakanap
  + Fizetési határidő: a Megrendelő által igazolt számlát, a teljesítéstől számított legkésőbb 8 napon belül, átutalással egyenlíti ki a Megrendelő.

Megrendelő előleget nem fizet és előleg számlát nem fogad el. A megrendelő a szerződésben rögzített tartalom teljesítését követően, az igazolt teljesítés alapján benyújtott számlát fogadja be. A díj megfizetése a vállalkozó általi teljesítést, és a megrendelő által ennek elismeréseként kiállított teljesítésigazolás kézhezvételét követően kiállított számla ellenében átutalással történik a III. 1. és a III. 4. pontban foglaltaknak megfelelően.

**V. Szerződő felek képviselete a szerződés teljesítése során:**

Megrendelő jognyilatkozat megtételére és teljesítés igazolásra jogosult képviselője: a mindenkori polgármester

* + Levelezési címe: 3300 Eger, Dobó István tér 2.
  + Telefonszáma: 06 (36) 523-701

Vállalkozó jognyilatkozat megtételére jogosult képviselője:

* + Név: Sipka Károly
  + Beosztása: egyéni vállalkozó

**VI. A Megrendelő jogai és kötelezettségei:**

1. A Vállalkozó készre jelentése alapján a Megrendelő feladata kitűzni az átadás átvétel időpontját a készre jelentés kézhezvételétől számított 15 naptári napon belül.
2. Megrendelő csak megfelelő időben előre jelzett és árajánlatkérés után megegyezéssel igazolt módosítást kérhet a Vállalkozótól. Vállalkozó Megrendelő utasítása vagy hozzájárulása nélkül semmilyen változtatást nem tehet. Megrendelői utasításra a Vállalkozónak a változtatással érintett pénzügyi és határidő egyeztetések után a változtatásokat el kell végeznie.

**VII. A Vállalkozó jogai és kötelezettségei:**

1. Vállalkozó köteles a munkavégzésre alkalmas munkaterületet átvenni, az átvétel tényét, valamint a szerződésben előírt egyéb nyilatkozatokat és tényeket jegyzőkönyvben rögzíteni. Vállalkozó a munkaterület átvételét nem tagadhatja meg olyan kisebb hiányosságok miatt, amely a kivitelezés határidőben történő, jogszabályokban és egyéb műszaki előírásokban előírtaknak megfelelő megkezdését számottevően nem akadályozza. Felek a hiányosságokat, azok kiküszöbölésének határidejével a munkaterület átadás-átvételéről felvett jegyzőkönyvben rögzítik.
2. Vállalkozó feladata és felelőssége saját költségére a kivitelezés teljes időtartama alatt biztosítani a munkaterületen, a kivitelezéshez kapcsolódó tevékenységei során a vonatkozó vagyon-, munka és tűzvédelmi rendszabályok, előírások betartását, betartatását, köteles az ehhez szükséges feltételeket megteremteni, és a szükséges biztosítási szerződéseket megkötni.
3. Vállalkozó köteles a jótállási, valamint a szavatossági idő alatt felmerülő és a Megrendelő által jelzett hibák, hiányosságok kijavítására, elhárítására a szükséges intézkedéseket megtenni. A jótállásból, szavatosságból eredő helytállási kötelezettséget eredményező okra visszavezethető, életveszélyt, üzemeltetést akadályozó, anyagi kárt okozó hibák kijavítását Vállalkozó köteles azonnal megkezdeni. Az egyéb, rendeltetésszerű használatot, üzemeltetést akadályozó hibák kijavítását Vállalkozó az értesítés kézhezvételétől haladéktalanul köteles megkezdeni. Vállalkozó mindkét esetben köteles a helyreállítást, kijavítást vagy kicserélést a jogszabályokban előírt, egyébként pedig az elvárható, ésszerű határidőn belül befejezni.
4. Vállalkozó a szerződés teljesítése során zajos tevékenységet munkanapokon 20 és másnap 07 óra közötti időben nem végezhet, hétvégén és pihenőnapon ilyen tevékenységet csak a Megrendelő hozzájárulásával végezhet.

**VIII. A teljesítés minősége, minőségbiztosítás:**

1. Vállalkozó folyamatos lehetőséget biztosít Megrendelőnek a munkák ellenőrzésére.
2. Vállalkozó az ajánlatában szereplő anyagokat, eszközöket köteles beépíteni, melyeknek meg kell felelniük a vonatkozó országos és ágazati szabványokban, hatósági és műszaki irányelvekben és előírásokban foglalt követelményeknek.

**IX. Átadás-átvételi eljárás:**

* + - 1. Az eljárás során a Vállalkozó igazolja, hogy a munka a szerződés és annak részét képező dokumentumokban, mellékletekben meghatározott követelményeknek és a vonatkozó hatósági és műszaki előírásoknak, szabványoknak, valamint a kivitelezés során elrendelt megrendelői módosításoknak megfelelően I. osztályú minőségben elkészült.
      2. Felek az átadás-átvételi eljárásról jegyzőkönyvet vesznek fel. Nem tagadható meg az átvétel a szolgáltatás olyan jelentéktelen hibái, hiányai miatt, amelyek más hibákkal, hiányokkal összefüggésben, illetve a kijavításukkal, pótlásukkal járó munkák folytán sem akadályozzák a rendeltetésszerű használatot. Az átadás-átvételi eljárásban EMJV Polgármesteri Hivatala Városüzemeltetési Irodája közreműködik.
      3. A szerződés tárgyát képező építmények tekintetében a kárveszély a sikeres átadás-átvétel napján száll át Vállalkozóról a Megrendelőre.

**XII. Záró rendelkezések:**

1. Felek között a szerződés teljesítésével kapcsolatos valamennyi közlés, kérés vagy beleegyezés csak írásban – építési naplóbejegyzés, a másik félhez intézett levél, vagy telefax útján – érvényes és hatályos. A vállalkozási szerződést felek csak az arra irányuló közös megegyezésükkel, írásban módosíthatják.
2. Szerződő felek képviseletében eljáró személyek kijelentik, hogy jelen vállalkozási szerződés aláírásához a szükséges felhatalmazással rendelkeznek, valamint a szerződés hatálybalépéséhez további jogcselekményre szükség nincs.
3. Szerződő felek a szerződés kapcsán felmerülő vitás ügyeiket kötelesek elsősorban tárgyalás útján rendezni. Arra az esetre, ha a tárgyalások felek között nem vezetnek eredményre, úgy felek a vállalkozási szerződésből származó, illetve a teljesítés kapcsán létrejött valamennyi jogviszonyukra értékhatártól függően kikötik az Egri Járásbíróság, illetve az Egri Törvényszék illetékességét.
4. A jelen szerződésben nem szabályozott kérdések tekintetében a Ptk. vonatkozó rendelkezései és egyéb vonatkozó jogszabályok az irányadóak. Jelen szerződés módosítása csak Szerződő felek erre irányuló közös akaratával, írásban érvényes. A szerződés bármely rendelkezésének érvénytelensége nem eredményezi egyben az egész szerződés érvénytelenségét. Szerződő felek az érvénytelen rendelkezést a szerződéskötéskori ügyleti akaratuknak leginkább megfelelő rendelkezéssel pótolják.
5. Jelen szerződés hatályba lépésének feltétele Eger Megyei Jogú Város Önkormányzata Közgyűlésének az Önkormányzat 2024. évi költségvetéséről, módosításának és végrehajtásának rendjéről szóló 2/2024. (II. 26.) önkormányzati rendelete 14. § (7) bekezdése szerint a Városi Pénzügyi és Ügyrendi Bizottság jóváhagyása, mely jóváhagyással a Ptk. 6: 118. § alapján, a szerződés a megkötésének napján válik hatályossá. A VPÜB döntés száma: ………./2024. (IX. 03.)

**Mellékletek:**

Jelen vállalkozási szerződés csak annak elválaszthatatlan részét képező – alább felsorolt - melléklettel együtt érvényes:

* + 1. számú melléklet: Vállalkozó által benyújtott árajánlat

Szerződő felek a 5 számozott oldalból, valamint 1. sz. mellékletből álló vállalkozási szerződést átolvasás és értelmezés után, mint akaratukkal mindenben maradéktalanul megegyezőt jóváhagyólag cégszerűen aláírták.

Eger, 2024………………………..

|  |  |
| --- | --- |
| ………………………………………  **Eger Megyei Jogú Város Önkormányzata**  *képviseletében*  *Mirkóczki Ádám polgármester*  ***Megrendelő*** | .………………………………………  *Sipka Károly*  ***Vállalkozó*** |